# கோர்ன்

## முன்னாள் இசைக்குழு உறுப்பினர்களுடனான முரண்பாடுகள்

2009 ஆம் ஆண்டு செப்டம்பரில், கோர்ன் கிடாரிஸ்ட்டான மன்க்கி ஆல்டிடியூட் டிவியுடனான ஒரு நேர்காணலில் இந்தக் குழுவோடு மீண்டும் இணைவதற்கான வெல்ச்சின் வேண்டுகோளை இநதக் குழு மறுத்துவிட்டதாக குற்றம்சாட்டினார். இந்க நேர்காணலில் மன்க்கி கூறியவை:  
<blockquote> உண்மையில் சமீபத்தில் எங்களைத் தொடர்புகொண்ட "பிரைன் ('ஹெட்' வெல்ச்) இந்த இசைக்குழுவிற்குத் திரும்பிவர விரும்பினார். இது எங்களுக்கு சரியான நேரமாக இருக்கவில்லை. நாங்கள் நன்றாகச் செய்துகொண்டிருந்தோம், இது அப்படித்தான்... இது எப்படியென்றால் நீங்கள் உங்களுடைய மனைவியை விவாகரத்து செய்துவிடுகிறீர்கள் அவரும் சென்றுவிடுகிறார், அவர் தன்னுடைய தொழில்வாழ்க்கையில் வெற்றிகரமாக ஜொலிக்கிறார், நீங்கள் திரும்பிச்சென்று கூறுகிறீர்கள் 'என்னுடைய நல்லகாலம் அவள் இன்னும் அப்படியே இருக்கிறாள்' என்று. 'அன்பே, நாம் மீண்டும் இணையலாமா?' 'சற்று பொறு... எல்லாவற்றையும் பிரித்தாகிவிட்டது, இது...' இது இப்போது நடக்கும் என்று நான் நினைக்கவில்லை. இது இப்போது நடக்கப்போவதில்லை."</blockquote>  
இதற்கு சற்றைக்கெல்லாம் வெல்ச் தன்னுடைய மைஸ்பேஸ் வழியாக இவற்றை மறுத்து அறிக்கை வெளியிட்டிருந்தார்:  
<blockquote> "நான் கோர்னுக்கு வந்து என்னை மீண்டும் சேர்த்துக்கொள்ளும்படிக் கேட்டதாக மன்க்கி தெரிவித்திருக்கும் நேர்காணலை நான் இப்போதுதான் பார்த்தேன். அது நிச்சயம் முழுமையான துல்லியமான தகவல் அல்ல. முழு உண்மை என்னவென்றால் ஏறத்தாழ ஒரு வருடத்திற்கு, ஜொனாதன் வெளிப்படையாகவே என்னை கோர்னில் மீண்டும் சேரும்படி கூறியதிலிருந்து கோர்னின் மேலாளர்கள் என்னை மீண்டும் கோர்னில் பணிபுரிம்படி என்னுடைய மேலாளரிடம் கேட்டுக்கொண்டுள்ளனர். இந்த அழைப்புகள் யாவும் கோர்னின் மேலாளர்களாலேயே தொடங்கி வைக்கப்பட்டிருக்கின்றன, என்னுடைய மேலாளரால் அல்ல. நான் அந்தக் கோரிக்கைக்கு பல முறை மறுத்திருக்கிறேன், என்னுடைய மேலாளரின் வழியாக கடந்த சில மாதங்களுக்கும் மேலாக பலமுறை மறுத்திருக்கிறேன்.</blockquote>  
இருப்பினும், ஐரோப்பாவில் கடந்த சுற்றுப்பயணத்தின்போது என்னைத் தனிப்பட்ட முறையில் ஃபீல்டி அழைத்திருந்தார். நாங்கள் நண்பர்களாக நீண்டநேரம் பேசிக்கொண்டிருந்தோம். அவரும்கூட நான் எப்போதாவது கோர்னில் சேர விரும்பினால், அல்லது கோர்னில் தனிக் கலைஞராக இணைய விரும்பினால் அதன் கதவுகள் திறந்தே இருக்கும் என்று என்னிடம் கூறினார். இப்போது ஃபீல்டி தெளிவாக இருக்கிறார் என்பதாலும் என்னைப் போலவே ஒரு கிறிஸ்தவர் என்பதாலும் என்னுடைய நண்பரான ஃபீல்டியை அவர் இதுகுறித்து என்ன நினைக்கிறார் இவையெல்லாம் என்ன என்று தெரிந்துகொள்ள அவரைப் பார்ப்பது ஒரு நல்ல விஷயமாக இருக்கும் என்று நான் நினைத்தேன். ஃபீல்டியுடன் மீண்டும் இணைந்திருந்தது ஒரு நல்ல நேரமே. ஒரு பழைய நண்பருடன் இணைய நான் அவரை அவருடைய வீட்டிலேயே சென்று பார்த்தேன். நாங்கள் பேசிய கோர்ன் விஷயம் இரண்டாம் பட்சமானது, ஆனால் நாங்கள் அதுபற்றி விவாதித்தோம். ஜொனாதன், மன்க்கி மற்றும் நான் ஆகிய அனைவரும் நண்பர்களாகவே சந்திக்க வேண்டும்; இணைய வேண்டும்; என்று ஃபீல்டி நினைத்தார், அதற்கான சாத்தியங்களையும் விவாதித்தோம். ஜொனாதன் மற்றும் மன்க்கி ஆகிய இருவருமே இந்த சந்திப்பை மறுத்தனர். ஃபீல்டியை சந்தித்ததில் நான் நிறைய கற்றுக்கொண்டேன். நான் என்னுடைய நண்பர்களை விரும்புவதோடு அவர்களை இழக்கிறேன் என்பதையும் கற்றுக்கொண்டேன். ஆனால் இந்த வருகை இசைரீதியா/தொழில்ரீதியாக மீண்டும் இணைவதைக் காட்டிலும் என் வாழ்வில் வேறு பல அழைப்புகள் இருப்பதை என்னால் உறுதிப்படுத்திக்கொள்ள முடிந்தது.  
மன்க்கியின் கருத்தைப் பொறுத்தவரை "எல்லாமும் ஏற்கனவே பிரிக்கப்பட்டுவிட்டது" அதுவும்கூட துல்லியமானது அல்ல. உண்மையில் நான்கு விலகிய 2005 ஆம் ஆண்டு ஜனவரி முதல் அடுத்த நான்கு வருடங்களுக்கு நான் அவர்களுடன் இருந்து பதிவுசெய்தவற்றிற்கு கோர்ன் எனக்கு ராயல்டிகள் தருவதே இல்லை. இருப்பினும், இது உள்நோக்கத்தோடு செய்யப்பட்டதாகவும் நான் நம்பவில்லை. நாங்கள் பொறுமையாக இருக்க முயற்சிக்கிறோம் என்பதோடு இந்த நிதிப் பிரச்சினைகள் தீர்க்கப்பட்ட அவர்களுடைய நிர்வாகத்துடன் பேசி வருகிறோம், எனவே "நீண்ட நாட்களுக்கு முன்பாக எங்கள் ஒப்பந்தத்தில் ஒப்புக்கொண்டுள்ளதுபோல் எல்லாவற்றையும் பிரித்துக்கொள்ள முடியும்." நாங்கள் இதை நண்பர்களாகவே செய்துகொள்வோம் என்பதில் நான் நம்பிக்கையுடன் இருக்கிறேன்.  
கோர்ன் நன்றாக வரவேண்டும் என்றுதான் நான் தொடர்ந்து வாழ்த்தி வருகிறேன், இது அங்குள்ள என் நண்பர்கள் ஃபீல்டி, ஜொனாதன் மற்றும் மன்க்கி ஆகிய அனைவருக்கும்தான்."  
பல வாரங்களுக்குப் பின்னர் கோர்னின் ஆரம்பகால இசைத்தொகுப்புகள் குறித்து ஜொனதன் பல்ஸ்ஆஃப்திரேடியோவிற்கு அளித்த ஒரு நேர்காணலி்ல்:  
<blockquote>"என்னால் உங்களுக்கு இப்போதே சொல்ல முடியும்: எழுதியவை அனைத்தும் ஃபீல்டியும் மன்க்கியுமே செய்தது. ஹெட் உண்மையில் அதில் எதிலும் இல்லை, ஏனென்றால் அவர் போதைமருந்து விஷயத்தில் ரொம்பவும் மேலே போய்வி்ட்டார் என்பதோடு மற்ற விஷயங்களைப் பற்றி கவலைப்பட்டார். இதனால்தான் கோர்னின் மையம் அங்கே இருந்தது. டேவிட் அங்கே பீட்களை எழுதினார், ஆனால் அவர் உண்மையில் அங்கே இல்லை. ரேயை டிரம்மராக சேர்த்துக்கொண்டோம் - அவர் டிரம்ஸ் வாசிப்பதை விரும்பினால் என்பதோடு டேவிட்டைப் போலவே வாசித்தார். அந்த வடிவத்திற்கு பொருந்தக்கூடியவரைக் கண்டுபிடித்ததில் நாங்கள் உண்மையிலேயே பரவசமானோம். எனவே கோர்ன் இருந்த நிலையில் நாங்கள் மூன்று பேர்களாகவே இருந்தோம்." </blockquote>